Sorbus aria

A moixeraTermino que con as suyas variants predomina en a metat oriental de l'Alto Aragón. P. ex. Vidaller (2004) troba «moisera» en Bonansa, Castanesa y Espés (tres nuclios de l'Alta Ribagorza catalanofona), «moixera» en tot de lugars per l'Alta Ribagorza aragonesofona, pero tamién en Sobrarbe, como Plan (val de Chistau), As Corz (val d'A Fueva) y dica Torla (val de Broto, en l'estremo occidental d'a comarca (!!)), «moixero» en Benás, «moixonera» en Renanué (val de Benás) y «moxera» en Bió, Buerba, Nerín y Sercué (val de Vio), Oto y Fraixén (val de Broto), totas ellas en Sobrarbe. Se puede observar como totas son mes proximas en a suya equivalent catalana, «moixera». Tamién existe a variant moixiliquera. Datos estraitos de VIDALLER TRICAS, Rafael; O Libro d'as Matas y os Animals; Dizionario aragonés d'espezies animals y bechetals; Ed. Bal de Onsera. Zaragoza, 2004. ISBN 978-84-89862-35-7 u mostalloneroTermino que con as suyas variants predomina en l'aria de l'aragonés occidental. P. ex. Vidaller (2004) troba «moscallonero» en Ansó, «mostachero» en San Chuan d'a Penya, «mostallonero» como cheneral en a Chacetania (d'alcuerdo con Andolz entre altros) y «mostayonero» en Pandicosa, en l'Alto Galligo. Se puede observar como totas son mes proximas en a suya equivalent castellana, «mostajo». Existen tamién as variants femeninas mostallonera, moscallonera y mostachera. Datos estraitos de VIDALLER TRICAS, Rafael; O Libro d'as Matas y os Animals; Dizionario aragonés d'espezies animals y bechetals; Ed. Bal de Onsera. Zaragoza, 2004. ISBN 978-84-89862-35-7 (cientificament Sorbus aria (L., 1758)) ye una especie d'árbol de fuella caduca en o chenero Sorbus, d'a familia d'as Rosaceae, anque a sobén se manifiesta só que como arbusto. Tamién se diz aliqueraCon a variant liquera y bucera.

Ye un árbol de chicota mida (no pasa d'os 14 metros d'altaria), con a crosta tierca de color blanquinosa. As fuellas son ovals, simples (ixo el fa diferent d'altras especies en o chenero Sorbus, que las i tienen composatas) cadaguna con l'envés de color blanca per a tomentosidat (cerruta, de pel) que tienen, que en conchunta con as flors (chiquetas y blancas) le dan a l'árbol un aspecto archentato (per ixo l'apelativo cientifico d' aria). Os fruitos («moixes» u «mostallons») tienen poca sabor, y fan a boca enfarinata cuan se minchan.

Ye la menos desichent d'as especies de Sorbus que sen puede trobar en Aragón, y per ixo ye la menos restrinchita a garra puesto concreto, podendo-se-ne trobar en totas as sierras fendo parte d'a flora tipica d'o mont mediterranio, dende lo nivel d'a mar dica os 1700 metros d'altitut. En os puestos mes hostils no gosa desarrollar-se dica l'estato d'árbol y se i manifiesta mes a sobén como arbusto. Ixa ye la presencia mes regular en Aragón. A madera, que ye de color royisca, la fa bien dura y per ixo ye una especie muit quiesta ta fer-ne ferramientas.

 Imáchens 

 Vinclos externos 

Notas

Referencias

aria
Categoría:Árbols presents en Aragón
Categoría:Taxons nombraus por Carl Linnaeus